**KOMISIJA ZA OCJENU I ODBRANU ZAVRŠNOG RADA NA DRUGOM (II) CIKLUSU STUDIJA**

**V i j e ć u**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 15. 6. 2021.godine broj: 01-3-77-13-2/2 imenovani smo u komisiju za ocjenu i odbranu završnog rada na drugom (II) ciklusu studija   
(STUDIJ 4+1) studentice Snježane Piljagić pod naslovom:

**NEREGULARNE MIGRACIJE KAO BEZBJEDNOSNA PRIJETNJA –**

**STUDIJA SLUČAJA BOSNE I HERCEGOVINE**

Komisija je u sastavu:

1. Doc. dr. Selma Ćosić, predsjednica
2. Prof.dr. Vlado Azinović, mentor
3. Prof. dr. Sead Turčalo, član
4. Prof. dr. Emir Vajzović, zamjenski član

Mentor rada je prof.dr. Vlado Azinović.

Shodno Pravilima studiranja drugi (II) ciklus studija na Univerzitetu u Sarajevu, studenica je podni-jela zahtjev za ocjenu i odbranu završnog rada i priložio-la sljedeće:

* pisanu suglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Uvidom u rad, komisija je ocijenila da se studentica **Snježana Piljagić** pridržavala teme za izradu završnog rada, te prilaže njegov kratak rezime:

Fokus ovog rada usmjeren je na razumjevanje motiva i uloge državnih i međunarodnih učesnika u upravljanu neregularnim migracijama, smještajnim kapacitetima u Bosni i Hercegovini, fenomenom i vrstama neregulanrih migracija, karakteristikama migrantske krize u Evropskoj Uniji i Bosni Hercegovini. Na primjeru BiH studentica je ukazala na vidljive poveznice između neregularnih migracija i bezbjednosnih prijetnji, te potkrijepila ova sazanja uvidom u dostupnu literaturu i podatake.

Neravnomjerna politika upravljanja migrantskom krizom u Evropskoj uniji, te dizanje ograda na granicama pojedinih zemalja EU, doprinjela je vještačkom preusmjeravanju na balkanskoj ruti čime je BiH neprirodno postala tranzitna zemlja na ruti kretanja migranta. To je uzdrmalo ionako slabu državnu konstrukciju, te su entiteti u BiH (Republika Srpska i Federacija BiH) preuzeli neravnomjerni evropski model upravljanja migrantskom krizom. Rezultat je nezavidan nivo u pokušajima upravljanja neregularnim migracijama, a naročito kad je u pitanju humanitarni apekt neregularnih migracija i zaštita istočne granice BiH, pa je samim time pojačan priliv migranata što znači i povećan broj onih pojedinaca čije aktivnosti predstavljaju bezbjednosnu prijetnju.

Kad su u pitanju poveznice između neregularnih migracija i terorizma, ovo istraživanje je pokazalo da bez obzira na najave političkih predstavnika pojedinih država, prijetnju do sada nisu predstavljali neregularni migranti nego djelovanje pojedinih ksenofobičnih i desno orijentisanih državljana zemalja kroz koju su se migranti kretali ili zadržavali. Međutim, mogućnost da bi sa migrantskim valom mogli doći teroristi se ne može odbaciti i još se uvijek smatra realnim bezbjednosnim rizikom kojim države koje se nalaze na ruti kretanja migranata, pa samim tim i BiH, moraju naučiti adekvatno upravljati jer rizik kojim se ne upravlja adekvatno može lako postati bezbjednosna prijetnja. U radu se također dokazuje kako je dužina zadržavanja migranata u BiH proporcionalna povećanju stepena organizovanosti kriminalnih grupa koje vrše njihovo krijumčarenje i trguju s njima*.*

U radu se zaključuje kako se sigurnosne prijetnje prijetnje koje sa sobom nose neregularne migracije mogu zaustaviti ili reducirati samo kroz saradnju institucija, agencija i službi na svim nivoima vlasti

(zakonodavna, izvršna i sudska vlast) i međunarodnom nivou. Kroz konkretne primjere ukazano je da takva saradnje u BiH izravno i pozitivno utiče na otklanjanje pojedinačnih prijetnji povezanih s neregularnim migracijama.

Studentica također navodi kako je za adekvatno suprostavljanje bezbjednosnim prijetnjama koje sa sobom nose neregularne migracije, od presudne važnosti strateško planiranje aktivnosti na državnom nivou s ciljem jačanja kapaciteta u smislu povećanja službenika koji će čuvati istočnu granicu, te iznalaženje načina za povećanje materijalno-tehničkih i financijskih kapaciteta, kao otvaranja novih migrantskih centara zatvorenog tipa u koji bi se smještali migranti za koje saznanja i podaci ukazuju da predstavljaju bezbjednosnu prijetnju.

Jačanje pomenutih državnih kapaciteta je od naročitog značaja ukoliko se u obzir uzmu realna predviđanja prema kojima se neregularno kretanje migranata neće zaustaviti u skorijoj budućnost, pa samim tim neće nestati mogućnost korištenja Bosne i Hercegovine kao zemlje kroz koju će migranti prolaziti i u kojoj će se eventualno zadržavati.

Komisija na kraju konstatira da je završni rad **Snježane Piljagić** u kojem je studentica obradila odabranu temu primjenom naučnih/stručnih metoda, te time dokazala da je savladala nastavni plan i program studija, stekala potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Komisija konstatira da je navedni rad prošao detekciju plagijarizma te da su rezultati provjere završnog rada primjenom softvera za detekciju potencijalnog plagijarizma sastavni dio ovoj Izvještaja, kao i poseban **Izvještaj komisije o rezultatima provjere završnog rada primjenom softvera za detekciju potencijalnog plagijarizma ( u prilogu).**

.

Na osnovi naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentici **Snježani Piljagić** odobri javnu obranu.

Sarajevo, 31.1. 2022.godine

K O M I S I J A:

|  |  |
| --- | --- |
| 1. |  |
| 2. | Prof.dr. Selma Ćosić, predsjednik |
| 3. | Prof.dr. Vlado Azinović, mentor/ član |
|  | Prof. dr. Sead Turčalo, član |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Emir Vajzović, zamjenski član